બેંકના રૂપિયા રોકડ ક્રેડિટ કે ઓવરડ્રાફ્ટ રૂપે ઉદ્યોગકારો વાપરી ચૂકવણું કરતાં નહી હોવાના કિસ્સાઓ પણ થોડા સમયમાં સામે આવ્યા છે. ત્યારે બેંકો દ્વારા સલામતીના પગલાંને જોતાં આર્થિક રીતે મજબૂતાઈ ધરાવતા એકમોને જ રોકડ ક્રેડિટ કે ઓવરડ્રાફ્ટ સેવાનો લાભ આપી રહ્યા છે. આ ઉપરાંત ટેક્સટાઇલ ક્ષેત્રે મોટું નામ ધરાવતા એક ઉદ્યોગ અગ્રણીએ નામ નહી આપવાની શરતે જણાવ્યું હતું કે, તેમના વિસ્તારના એકમો વતી થોડા દિવસો અગાઉ બેંકમાં સીઓડી અને સીસીને લઇને રજૂઆત કરવામાં આવી હતી. ત્યારે બેંક અધિકારીએ ટેક્સટાઇલમાં મંદી છે અને ઉપરથી સૂચન છે ટેક્સટાઇલમાં સીસી લિમિટ નહીં વધારવા તથા ઓડી નહી આપવા મનાઈ ફરમાવાઈ હોવાનું કારણ આપવામાં આવ્યું હતું.